Добры настрой цікавымі нумарамі задавалі маленькія артысты дзіцячага садка №1 і юныя вакалісты гуртка “Бэмс”, ансамбля “Гітар-Бэнд”. Акцёры тэатра авангарднай моды прадставілі розныя варыянты багатых убораў з футравай калекцыі, без якіх не абысціся ў жаночым гардэробе. Усё, што гучала ў песнях у выкананні артыстаў горада і раёна, умела абыгрывалі выхаванцы тэатральна-харэаграфічнага аддзялення школы мастацтваў. Прадстаўніцам цудоўнай паловы чалавецтва прысвячалі нумары адзін ярчэй за другі. Уражвалі яны не толькі бабуль, матуль, сясцёр, але і ўсіх гасцей. А кульмінацыяй танцавальна-песеннага параду стала выступленне горача любімага земляка Віталя Хаданёнка.